આ પ્રસંગે દાયકાઓ સુધી પ્રમુખસ્વામી મહારાજની સાથે ગામડે ગામડે વિચરણ કરનાર પૂજ્ય વિવેકસાગરદાસ સ્વામી પણ પરમ પૂજ્ય પ્રમુખસ્વામી મહારાજની વાત્સલ્ય ગંગાનું સ્મરણ કરતા ભાવવિભોર બની ગયા હતા. અશ્રુભીની આંખે તેઓએ જણાવ્યું હતું 'પ્રમુખસ્વામી મહારાજનો નિઃસ્વાર્થ પ્રેમ ક્યારેય વિસરી શકાશે નહીં. અસંખ્ય લોકોને શાંતિ આપવાનું કાર્ય કરનાર સ્વામીશ્રીએ જે વાત્સલ્ય વરસાવ્યું છે તે આધ્યાત્મિક પ્રગતિનું કારણ બન્યું છે. સાધુતાનું તેઓ શિખર હતા વિશ્વભરના મહાનુભાવો અને સંતોએ તેમને સંતોમાં શિરોમણી એટલે જ ગણાવ્યા હતા.' એમ કહીને તેમણે પ્રમુખસ્વામી મહારાજના અનુગામી પૂજ્ય મહંત સ્વામીની સ્વાનુભૂતિઓ વર્ણવતાં વંદના કરી હતી.